proxectonos/corpus_dominio_legal_administrativo_tmp huggingface dataset:
06/11/2020 | Administración LocalMunicipal
Coirós
Padrón de abastecemento e saneamento de augas, correspondente ao terceiro trimestre de 2020

Mediante acordo da Xunta de Goberno Local de data 22 de outubro de 2020, aprobouse o padrón da taxa municipal de abastecemento e saneamento de auga, do terceiro trimestre de 2020. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 2 de novembro de 2020 O ALCALDE Asdo.: Francisco Quintela Requeijo
06/11/2020 | Administración LocalMunicipal
Camariñas
Aprobación inicial da modificación de ordenanzas fiscais para o ano 2021

ANUNCIO Aprobación inicial da modificación de ordenanzas fiscais para o ano 2021 O Pleno da Corporación, en sesión extraordinaria celebrada o día 05 de novembro de 2020, adoptou o seguinte acordo: APROBACIÓN INICIAL DE MODIFICACIÓN DAS SEGUINTES ORDENANZAS: – Ordenanza fiscal reguladora da taxa por servizos de redes de sumidoiros. – Ordenanza fiscal do imposto sobre bens inmobles. Segundo o previsto nos artigos 17 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais, e 49 da Lei 7/198, do 2 de abril, reguladora das bases do réxime local, mediante o presente anuncio, o acordo de aprobación provisional, sométese a exposición pública por prazo de 30 días hábiles, mediante anuncio no BOP, taboleiro de anuncios e sede electrónica do Concello, a contar dende a inserción no Boletín Oficial da Provincia, para que os/as interesados/as poidan examinar o expediente, e presentar as reclamacións que estimen oportunas perante o Pleno. De non presentarse reclamacións, enténdese aprobado definitivamente o acordo ata entón provisional sen necesidade de novo acordo plenario. En Camariñas, 05 novembro de 2020. A alcaldesa Sandra Insua Rial
06/11/2020 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Modificación estatutaria da “Asociación de Empresarios de Garajes y Aparcamientos de La Coruña”

En cumprimento do artigo 13º Do Real Decreto 416/2015, do 29 de maio, e para os efectos previstos no artigo 7 do citado Decreto, faise público que nesta Xefatura, en data 26/10/2020, recibiuse solicitude de modificacións estatutarias da “ASOCIACIÓN DE EMPRESARIOS DE GARAJES Y APARCAMIENTOS DE LA CORUÑA”, tramitándose co número de entrada 15/2020/000101. A modificación estatutaria consiste nunha modificación total dos estatutos anteriores. Entre as modificacións efectuadas podemos destacar o cambio do ámbito de actuación da asociación, que pasa de ser local a provincial; a modificación do enderezo social da entidade; regulanse os dereitos e obrigas dos membros da asociaciación; modifícase o número mínimo de membros da Xunta Directiva; faise unha nova enumeración das funcións da Xunta Directiva e da Asemblea Xeral; establecese o réxime de adopción de acordos polos dous órganos citados; regulanse normas de contabilidade e destino dos fondos da asociación e o réxime de modificación, fusión e disolución da asociación. Calquera interesado poderá examinar o documento depositado e obter copia deste na sede electrónica (número de depósito 151000209), accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora la xurisdicción social (Boletín Oficial do Estado do 11 de outubro de 2011). A Coruña, 3 de novembro de 2020 O Xefe Territorial Isidoro Martinez Arca (Disposición Transitoria Terceira do Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia).
06/11/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do proxecto de terminación de obras de ampliación e mellora da estrada DP 5815 Mera a Veigue, p. q. 0+400 ao 2+200, incluído no Plan de investimentos en vías provinciais 2018, segunda fase

SERVIZO DE PATRIMONIO E CONTRATACIÓN ANUNCIO DE APROBACIÓN DO PROXECTO DE TERMINACIÓN DE OBRAS DE AMPLIACIÓN E MELLORA DA ESTRADA DP 5815 MERA A VEIGUE, P. Q. 0+400 AO 2+200, INCLUÍDO NO PLAN DE INVESTIMENTOS EN VÍAS PROVINCIAIS 2018, SEGUNDA FASE A Excma. Deputación Provincial da Coruña, en sesión ordinaria celebrada o 30 de outubro de 2020, adoptou, entre outros, o seguinte acordo: “1.–Aprobar o PROXECTO DE TERMINACIÓN DA DP 5815 MELLORA DA SEGURIDADE VIAL.–AMPLIACIÓN E MELLORA NA DP 5815 MERA-VEIGUE, P. Q. 0+400 AO 2+200 (OLEIROS) (2018.1110.0003.2), incluído no Plan de INVESTIMENTO EN VÍAS PROVINCIAIS 2018, SEGUNDA FASE, cun orzamento total de con un orzamento total de 575.816,35 euros, e con cargo á aplicación 0401/4531/60900.2.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe”. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 2 de novembro de 2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
06/11/2020 | Administración LocalMunicipal
As Pontes de García Rodríguez
Secretaría
Anuncio de aprobación definitiva do proxecto de urbanización do Poboado das Veigas (Poboado de ENCASO)

A Xunta de Goberno Local, na sesión extraordinaria urxente do día 30/10/2020, aprobou definitivamente o Proxecto de Urbanización do Poboado das Veigas (Poboado de ENCASO), que presentou no concello ENDESA Generación, SA, o día 30/04/2020 (RE sede núm.906), refundido. O proxecto o redactan o enxeñeiro de camiños, canles e portos Antonio J. Durán Maciñeira e o enxeñeiro técnico industrial Joao Paulo Leticia Mercedes Attar Oujebbour, da empresa Proyfe, SL. Non obstante, na execución da obra atenderase ás alegacións que foron presentadas durante o período de información pública e resoltas favorablemente por parte do concello. Contra o dito acordo, que pon fin á vía administrativa, as persoas interesadas poderán interpoñer recurso potestativo de reposición no prazo dun mes, que comezará a contar desde o día seguinte á publicación deste anuncio. Todo isto de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente o recurso contencioso administrativo ante os xulgados do contencioso administrativo no prazo de dous meses a partir do día seguinte a que se realice a publicación, de conformidade co artigo 46 da Lei 29/1998, do 13 de xullo, da xurisdición contenciosa administrativa, sen prexuízo de calquera outro que estimen pertinente. As Pontes de García Rodríguez, 03 de novembro de 2020 O concelleiro delegado de Urbanismo e Coordinación do Goberno Antonio Alonso Román
06/11/2020 | Administración LocalMunicipal
Malpica de Bergantiños
Secretaría
Nomeamento membro Xunta de Goberno Local

En data de 2 de novembro de 2020 dítase a resolución de Alcaldía nº 492 que a continuación se transcribe: LOGO DE VER a renuncia como concelleiro de don Sidi Di Donato Cismas, da que se deu conta ao Pleno na sesión extraordinaria celebrada o 6 de agosto de 2020. TENDO EN CONTA, que don Juan Octavio Erik Puca Fortaner tomou posesión como concelleiro deste Concello na sesión extraordinaria do Pleno celebrada o 21 de outubro de 2020. CONSIDERANDO a necesidade de determinar o réxime de organización e funcionamento deste Concello, dentro do que se atopa a Xunta de Goberno Local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985 de 2 de abril, reguladora das Bases do Réxime Local. TENDO EN CONTA que, conforme ao artigo 23 da citada lei, a Xunta de Goberno Local estará integrada polo Alcalde que a preside e por un número de concelleiros non superior ao terzo do número legal dos mesmos, nomeados e separados libremente polo Alcalde, dando conta ao Pleno. TENDO EN CONTA, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. ATENDENDO as facultades que a esta Alcaldía lle confiren o artigo 23 da Lei 7/1985 de 2 de abril, Reguladora das Bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das Entidades Locais, Pola presente RESOLVO: Primeiro. Nomear membro da Xunta de Goberno Local do Concello de Malpica de Bergantiños o seguinte Concelleiro: Don Miguel Ángel Varela Varela. Segundo.- Nomear como delegado da Alcaldía o seguinte Concelleiro: Concellería de deporte, mocidade e novas tecnoloxías: Don Juan Octavio Erik Puca Fortaner. Dita delegación abarcará o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Terceiro.- De conformidade co previsto no art.44, 46 e 114 do ROF notificar o presente ao Concelleiro nomeado surtindo efectos desde o día da súa aceptación con independencia da data da publicación. Cuarto.- Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. Malpica de Bergantiños 2 de Novembro de 2020. O Alcalde, Walter Pardo Añon
13/11/2020 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2020

Por Decreto de Alcaldía, de data 06 de novembro aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 9 de novembro de 2020 ao 19 de xaneiro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 9 de novembro de 2020. O alcalde, Manuel Ruiz Rivas
13/11/2020 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2020

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2020. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 9 de novembro de 2020 ó 19 de xaneiro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 6 de novembro de 2020 O Alcalde, Manuel Ruiz Rivas
13/11/2020 | Administración LocalMunicipal
Padrón
Anuncio de decreto de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor alcalde número 785/2020, do 9 de novembro, polo que se nomea alcalde en funcións: <<Con motivo da miña ausencia do termo municipal dende o día 10 ao 14 de novembro de 2020, ambos incluídos, faise necesario nomear alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao segundo tenente de alcalde don José Ramón Pardo Andrade dende o día 10 ao 14 de novembro de 2020, ambos incluídos. Segundo. –Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer:  Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado.  Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución.  O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 09 de novembro de 2020. O alcalde (Documento asinado dixitalmente) Asdo.: Antonio Fernández Angueira
13/11/2020 | Administración LocalMunicipal
Lousame
Publicación anuncio de aprobación definitiva de modificación da Ordenanza fiscal reguladora da taxa pola prestación do Servizo do Punto de Atención á Infancia

O Pleno do Concello de Lousame, na sesión extraordinaria do día 15.10.2020, adoptou o seguinte acordo, relativo á aprobación inicial da modificación da ordenanza fiscal reguladora da Taxa pola prestación do servicio do punto de atención á infancia: “Primeiro: Prescindir do trámite de consulta previa definido no artigo 133.1 da Lei 39/2015, do 1 de outubro, de Procedemento Administrativo Común das Administracións Públicas, por aplicación do mesmo artigo 133.4, ao estarmos ante unha modificación que non impón obrigas relevantes aos destinatarios e regula só aspectos parciais dunha materia. Segundo: Aplicar a tramitación de urxencia ao expediente administrativo ao abeiro do artigo 33 da Lei 39/2015, do 1 de outubro, de Procedemento Administrativo Común das Administracións Públicas, por existir razóns de interese público que así o aconsellan. Terceiro: Deixar sen efecto e desistir da modificación da ordenanza fiscal aprobada inicialmente na sesión plenaria ordinaria do día 25.09.2020. Cuarto: Aprobar inicialmente a modificación da Ordenanza Fiscal reguladora da Taxa pola prestación do servizo do Punto de Atención á Infancia, que quedará redactada do seguinte xeito: Quinto: Abrir un período de información pública, por un prazo de 15 días hábiles, cun anuncio que será publicado no Boletín Oficial da Provincia e no Taboleiro de Edictos do Concello. Sexto: No caso de que non se tivese presentado ningunha reclamación ou suxerencia, entenderase definitivamente adoptado o acordo que até ese momento era provisional. Sétimo: Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o texto da modificación no Boletín Oficial da Provincia”. Fíxose pública a aprobación inicial da modificación mediante anuncio no Taboleiro de Editos do 19.10.2020 ao 09.11.2020; así como mediante anuncio publicado no BOP núm.174 do 19.10.2020, finalizando o período de exposición pública o día 09.11.2020. Durante este prazo, non consta presentada ningunha reclamación ou suxerencia, polo que o acordo provisional do día 15.10.2020 enténdese elevado a definitivo. A entrada en vigor desta modificación da ordenanza terá lugar cando se publique completamente o texto definitivo da dita modificación no Boletín Oficial da Provincia, que é o que de seguido se indica: Lousame, a 12 de novembro de 2020 A Alcaldesa Mª Teresa Villaverde Pais
13/11/2020 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2021

O Pleno da Corporación con data de 09 de novembro de 2020, acordou a aprobación provisional do cadro de tarifas de abastecemento de auga e saneamento para o exercicio 2021, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 10 de novembro de 2020 Manuel Ángel Leis Míguez Alcalde – Presidente
13/11/2020 | Administración LocalMunicipal
Ferrol
Facenda e Patrimonio
Edicto aprobación provisional modificación ordenanzas fiscais 2021 (núm.1 - núm.4 - núm.19)

O Pleno do Concello de Ferrol, en sesión celebrada o día 11 de novembro de 2020, aprobou inicialmente a modificación da Ordenanza fiscal xeral, Ordenanza nº 1 reguladora do Imposto sobre Bens Inmobles, Ordenanza nº 4 reguladora do Imposto sobre Actividades Económicas e Ordenanza nº 19 reguladora da taxa por ocupación por mesas e cadeiras con finalidade lucrativa do dominio público, polo que, de conformidade co establecido nos artigos 70.2 e 107 da Lei 7/85, de 2 de abril, reguladora das bases do réxime local, así como no artigo 17 do RD Lex.2/2004, de 5 de marzo polo que se aproba o texto refundido da Lei reguladora das facendas locais, sométese dita aprobación a información pública e audiencia aos interesados polo prazo de trinta días no Boletín Oficial da Provincia así como no taboleiro de edictos e na sede electrónica do Concello de Ferrol. O prazo citado comezará a contar a partir da derradeira das publicacións realizadas. Durante este prazo poderán consultar o expediente e presentarse as reclamacións e suxerencias que se estimen oportunas, entendéndose definitivamente aprobado o acordo, ata entonces provisional, sen necesidade de acordo expreso polo Pleno do Concello no suposto de que, no prazo sinalado, non se tivera producido ningunha reclamación ou suxerencia, publicándose no Boletín Oficial da Provincia de xeito íntegro entrando en vigor na data da súa publicación definitiva. Ferrol, a 12 de novembro de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi por delegación da Alcaldía de 08/07/2019 (BOP nº 137 de 22/07/2019) María Teresa Deus Trasobares
13/11/2020 | Administración LocalMunicipal
Mugardos
Aprobación inicial do expediente de modificación de créditos MC 10/2020, da modificación do Anexo de Investimentos do proxecto de orzamento 2020 e da modificación da programación plurianual dos proxectos de investimento

O Pleno do Concello en sesión extraordinaria de data 4 de novembro de 2020 aprobou inicialmente o expediente de modificación de créditos MC 10/2020, de suplementos de crédito, financiados con cargo ao remanente líquido de tesourería para gastos xerais, tamén aprobou inicialmente a modificación do Anexo de Investimentos do proxecto de orzamento para o 2020, así como a modificación da programación plurianual dos proxectos de investimento. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 10 de novembro de 2020. O alcalde Juan Domingo de Deus Fonticoba.
13/11/2020 | Administración LocalMunicipal
Negreira
Anuncio relativo á aprobación inicial da modificación orzamentaria n.° 35/2020 do Concello de Negreira

O Pleno da Corporación, con data de 09 de novembro de 2020, acordou aprobar inicialmente a modificación orzamentaria n.° 35/2020 do Concello de Negreira. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 10 de novembro de 2020 Manuel Ángel Leis Míguez Alcalde-Presidente
13/11/2020 | Administración LocalMunicipal
Ribeira
Anuncio nomeamento de funcionario interino

Por Decreto da Alcaldía número 2020 202011/122 emitido na data 10/11/2020, resolveuse nomear a D. Cesar Gerardo Ridley Assmann, con DNI número ***5954**, funcionario interino do Concello de Ribeira, para cubrir o posto vacante denominado Vixiante de Rendas, encadrado na escala de administración especial, servizos especiais, grupo A. P., adscrito á unidade de rendas e exaccións do departamento de intervención, código RPT 02.01.04.00.03. Todo elo, de conformidade co disposto no artigo 23 da Lei 2/2015, do 29 de abril, do emprego público de Galicia. Este nomeamento terá efectos económicos e administrativos desde a data en que se tome posesión do referido posto, agás que na toma de posesión se dispoña outra data para a súa efectividade. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. Ribeira, 10 de novembro de 2020 O alcalde Manuel Ruiz Rivas
13/11/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Aceptación da delegación de competencias na Deputación da Coruña para prestarlle servizos de control financeiro ao Concello de Cee

O Pleno da Corporación da Deputación Provincial da Coruña na sesión ordinaria celebrada o 30 de outubro de 2020, adoptou o seguinte acordo: PRIMEIRO: Aceptar a delegación relativa ao exercicio das funcións de control financeiro sobre as subvencións pagadas polo Concello de Cee. SEGUNDO: Aceptar a delegación da instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo dos ingresos de dereito público resultantes. Para este efecto, resultarán tamén de aplicación a esta delegación as Bases para a prestación de servizos tributarios aos concellos da provincia. TERCEIRO: Publicar o acordo, no seu caso adoptado polo Pleno provincial, no Boletín Oficial da Provincia da Coruña. CUARTO: A delegación das competencias entrará en vigor unha vez sexa publicado o acordo definitivo no Boletín oficial da provincia, e o seu exercicio levarase a cabo nos termos establecidos nas Bases para a prestación de servizos de control financeiro aos concellos de ata 10.000 habitantes da provincia, aprobadas para o efecto por esta Deputación provincial.” O que se fai público para xeral coñecemento O presidente en funcións, O secretario, Xosé Regueira Varela José Luis Almau Supervía
13/11/2020 | Administración LocalMunicipal
Pontedeume
Modificación de crédito número 30/2020, na modalidade de crédito extraordinario e suplemento de crédito

Aprobada na sesión plenaria do 12/11/2020 a modificación de crédito número 30/2020, na modalidade de crédito extraordinario e suplemento de crédito, en cumprimento do Real decreto lexislativo 2/2004, do 5 de marzo, expónse ao público na Secretaría deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante aquel se podan formular as as reclamacións que se consideren. Documento asinado dixitalmente polo alcalde do Concello de Pontedeume, D. Domingo Enrique Patricio Ivan Frigolet Pedrada a 12 de novembro de 2020
13/11/2020 | Administración LocalMunicipal
Toques
Aprobación definitiva transferencia de creditos

En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo RDL 2/2004, de 5 de marzo, ó non terse presentado alegacións durante o prazo de exposición ó público, queda automáticamente elevado a definitivo o acordo plenario de data 2 de outubro de 2020, sobre o expediente de modificación de créditos do Orzamento en vigor, na modalidade de transferencia de crédito entre distintas áreas de gasto, que se fai público co seguinte contido: Contra o presente acordo, en virtude do disposto no artigo 171 do RDL 2/2004, de 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, reguladora de dita xurisdicción. Sen perxuizo disto, en virtude do establecido no artigo 171.3 do Real Decreto Lexislativo 2/2004, de 5 de marzo, a interposición de dito recurso non suspenderá por sí soa a efectividade do acto ou acordo impugnado. En Toques, o asina o Sr. Alcalde, Don Miguel Ángel Buján Varela, en data 10 de novembro de 2020.
13/11/2020 | Administración LocalMunicipal
Ordes
Publicidade delegación de competencias da Alcaldía

RESOLUCIÓN DE ALCALDÍA N.º 805/2020 Como consecuencia de enfermidade que me imposibilita o exercicio das atribucións que ostento como alcalde (art.21.1 da Lei 7/1985, do 2 de abril), de conformidade co disposto no art.63 da Lei 5/97, do 22 de xullo, e arts.44 e 47.2 do Real Decreto 2568/1986, do 28 de novembro, RESOLVO: 1. Delegar ata o día 22 de novembro de 2020 a totalidade das competencias permitidas legalmente na 1.ª tenente de alcalde, D.ª Christiam Essahli Montserrat.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 11 de novembro de 2020. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
13/11/2020 | Administración LocalMunicipal
Frades
Anuncio de decreto de modificación do enderezo electrónico da sede

Anuncio de decreto de modificación do enderezo electrónico da sede De conformidade co disposto no artigo 45.1 a) da Lei 39/2015 publícase o seguinte Decreto da Alcaldía co número 202/2020, do 9 de novembro de 2020. (…) RESOLUCIÓN DA ALCALDÍA Asunto: Decreto de modificación do enderezo electrónico da sede. O Pleno do Concello, con data 1 e abril de 2014, acordou a creación da sede electrónica do Concello de Frades de titularidade municipal, cuxo enderezo electrónico de referencia sería sede. concellodefrades. es O Concello de Frades, acordou a solicitude do rexistro do dominio. gal para a súa páxina web. Así, no uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do concello de Frades que pasará a ser sede. frades. gal. SEGUNDO.–Dar traslado deste Decreto á Deputación Provincial a efectos de tramitar un novo certificado de sede e selo da sede electrónica do Concello de Frades co novo enderezo de referencia. TERCEIRO.–Dar conta da presente Resolución ao Pleno da Corporación, na primeira sesión que se celebre. CUARTO.–Publicar esta resolución no Boletín Oficial da Provincia da Coruña. Igualmente publicarase na sede electrónica do Concello de Frades a efectos de xeral coñecemento de acordo co artigo 45.1 a) da Lei 39/2015. O manda e asina o alcalde-presidente Roberto Rey Martínez, en Frades, na data que figura na marxe do que eu Roberto Manuel Mendaro Legendre, como secretaria asino aos únicos efectos de dar fe (…). Frades, 9 de novembro de 2020. O alcalde Roberto Rey Martínez
13/11/2020 | Administración LocalMunicipal
Ponteceso
Secretaría
Revogación das delegacións outorgadas pola Alcaldía ao concelleiro Salvador Eiroa Ameijenda

REL: 01150682 RELG: MU2000/15 No cumprimento do que establen os artigos 21.3 da Lei 7/1985, do 2 de abril, reguladora das bases do Réxime Local, 43.3 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga a lexislación vixente. Primeiro.- Revogar a delegación especial outorgada ao concelleiro Salvador Eiroa Ameijenda pola Resolución da Alcaldía número 358/2019, do 19.06.2019 no que se designa como Delegado de Área de Asociacionismo, Normalización Lingüística e Medio Rural, e revogar a facultade de dirixir e xestiona-los seguintes asuntos incluídos na Área: - Relacións coas asociacións municipais, fomento e promoción do asociacionismo. - Normalización lingüística, promoción e difusión do fomento da lingua galega. - Fomento e promoción do medio rural. Segundo.- Asumir directamente as competencias e facultades da Área de Asociacionismo, Normalización Lingüística e Medio Rural. Terceiro.- A revogación será efectiva unha vez notificada ao interesado. Cuarto.- Notificar a Resolución ao interesado, publicala no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Quinto.- Comunicar aos departamentos afectados. Ante min, a secretaria, para os efectos do disposto no artigo 3.2 do Real Decreto 128/2018. Ponteceso, 5 de novembro de 2020. O alcalde A secretaria Xosé Lois García Carballido Antía Pena Dorado
13/11/2020 | Administración LocalMunicipal
Toques
Padrón de aboados ao servizo de abastecemento de auga da traída municipal

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 3º trimestre de 2020, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 10 de novembro de 2020. O Alcalde, Asdo.: Miguel Angel Bujan Varela
13/11/2020 | Administración LocalMunicipal
Mazaricos
Aprobación inicial de expediente de transferencia de crédito 5/2020

ANUNCIO O Pleno da Corporación, en sesión extraordinaria de data 11 de novembro de 2020, aprobou inicialmente o expediente de transferencia de crédito 5/2020. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. Mazaricos, 12 de novembro de 2020. O alcalde Juan José Blanco Riveiro
13/11/2020 | Administración LocalMunicipal
Boimorto
Aprobación inicial expediente de modificación de créditos

O Pleno do Concello, en sesión ordinaria celebrada o día 30 de outubro de 2020, acordou a aprobación inicial do expediente de suplemento de crédito número 4/2020 por importe de 5.733,16 €uros. En cumprimento do disposto no artigo 169.1 do Texto Refundido da Lei de Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Boimorto, 6 de outubro de 2020 A alcaldesa Asdo.- María Jesús Novo Gómez
13/11/2020 | Administración LocalMunicipal
Mugardos
Aprobación inicial do expediente de modificación de créditos MC 09/2020

O Pleno do Concello en sesión ordinaria de data 28 de outubro de 2020 aprobou inicialmente o expediente de modificación de créditos MC 09/2020, de crédito extraordinario, financiado con cargo ao remanente líquido de tesourería para gastos xerais. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 10 de novembro de 2020. O alcalde Juan Domingo de Deus Fonticoba.
17/11/2020 | Administración LocalMunicipal
Ribeira
Anuncio de nomeamento de arquitecto como funcionario de carreira do Concello de Ribeira

ANUNCIO Nomeamento de arquitecto como funcionario de carreira no Concello de Ribeira Por Decreto da Alcaldía número 202011/162 emitido na data 11/11/2020, resolveuse nomear a D. Fernando Reyes Llauger Pratcorona, con DNI número ***2952**, funcionario de carreira do Concello de Ribeira, para ocupar a praza de arquitecto, pertencente ó cadro de persoal de funcionarios de carreira, encadradas na escala de Administración Especial, subescala técnica, clase de técnicos superiores, grupo “A”, subgrupo “A1”, incluída na Oferta de Emprego Público deste Concello do ano 2018. Este nomeamento terá efectos económicos e administrativos desde a data en que se tome posesión da referida praza, agás que na toma de posesión se dispoña outra data para a súa efectividade. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. Ribeira, 11 de novembro de 2020. O alcalde Manuel Ruiz Rivas
17/11/2020 | Administración LocalMunicipal
Ames
Aprobación definitiva do suplemento de crédito 2/2020 por importe de 427.779,58 euros

ANUNCIO Aprobación definitiva do suplemento de crédito 2/2020 por importe de 427.779,58 euros En sesión plenaria extraordinaria do 15 de outubro de 2020 acordouse a aprobación inicial do expediente 2/2020, na modalidade de suplemento de crédito, por importe de 427.779,58 euros. Durante o prazo de exposición pública de quince días hábiles (Boletín Oficial da Provincia núm.177, do 22 de outubro de 2020) non se presentou ningunha reclamación, polo que o acordo de aprobación inicial quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Orzamento de gastos Orzamento de Ingresos Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Ames, 13 de novembro do 2020. O alcalde José M. Miñones Conde
17/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72237. Legalización peche. Concello de Bergondo

Alfonso Matias Sague Catarineu, solicita de Augas de Galicia por atoparse nas marxes do río s/d, a legalización de obras, no polígono 57, parcela 516, no lugar de Campo de Leis, parroquia de Lubre (San Xoán), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72237. As obras solicitadas consisten na peche de parcela mediante muro de bloques de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de novembro de 2020 O xefe do servizo territorial Néstor Rodríguez Arias (sinatura dixital ao marxe)
17/11/2020 | Administración LocalMunicipal
Curtis
Aprobación inicial do expediente de modificación de créditos 21/2020 mediante transferencia de créditos

O Pleno municipal, na sesión celebrada o 11/11/2020, aprobou inicialmente o expediente de modificación de créditos do vixente orzamento municipal mediante transferencias de créditos entre aplicacións de gastos de diferente área, polo importe total de 53.000,00 €. O expediente exponse ao público, durante o prazo de quince días hábiles, contados a partir da publicación do presente anuncio no Boletín Oficial da Provincia a efectos da presentación de reclamacións de conformidade co disposto no artigo 177.2 do Real Decreto Lexislativo 2/2004, do 5 de marzo, que aproba o Texto Refundido da Lei reguladora das facendas locais. No caso de non presentarse reclamacións o expediente considerarase definitivamente aprobado. O que se fai público para xeral coñecemento e efectos. Curtis, 11 de novembro de 2020. O alcalde, Asdo.- Javier Fco Caínzos Vázquez
17/11/2020 | Administración LocalMunicipal
Carballo
Anuncio conta xeral 2019 do Concello de Carballo

Formada e rendida a Conta Xeral desta Corporación correspondente ao exercicio de 2019, e dictaminada pola Comisión Especial de Contas, expónse ao público cos documentos que a xustifican na Intervención desta entidade, por espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito días seguintes, de conformidade co disposto no artigo 212.3 do Real decreto lexislativo 2/2004, de 5 de marzo. Carballo, 11 de novembro de 2020 O Alcalde Evencio Ferrero Rodríguez
17/11/2020 | Administración LocalMunicipal
Cariño
Anuncio de cobramento PAI outubro 2020

ANUNCIO DE COBRAMENTO No Decreto da Alcaldía 466/2020, de data 3 de novembro de 2020, aprobáronse os padróns fiscais de contribuíntes que deseguido se relacionan: – Prezo público de prestación do servizo de punto de atención á infancia do Concello de Cariño, correspondente ó mes de outubro de 2020. Prazo de ingreso: o prazo de ingreso en período voluntario será dende o día 15 de outubro de 2020 ata o 14 de decembro de 2020, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 10 de novembro de 2020. O alcalde José Miguel Alonso Pumar